open-index/open-wikipedia-markdown huggingface dataset:
Altol

L**'altol** es el longol vertical dun puntu d'orihin, a otru dau, consierandu el primeru comu *nivel ceru* (polo heneral se sueli tomal el nivel meiu'l mari).

*Ena meteorulohia, l'altol es un fatol de cámbeus de temperatura, l'altol prevoca que se disminuiga la temperatura aprosimaenti 1 ºC ca 150 metrus.

*En geografia, l'altol es el longol vertical dun puntu la tierra respetu al nivel el mari llamá "altol sobri el nivel meiu del mari" (msnm), en contrasti cona **artura** que se refiri al longol vertical dendi un puntu referencia dela supificii terrestri; i el nivel de vuelu qu'es l'altol sigún la presión estandart miia medianti un altimetru que s'alcuentra sobri los 20,000 piezis sobri el nivel meiu del mari.

*En Uropa continental, praticamenti Iberuamérica entera, i en algotras partis el mundu l'altol se mii en metrus. En Nortiamérica i el Réinu Uniu se mii generalmenti en piezis; enque dambus los dos paisis án conveniu dil escambiandu esus sistemas de miición pol Sistema Entrinacional d'Uniais (SI). En aviación, generalmenti se gastan los piezis en tol mundu.

*En España, se toma normalmenti comu referéncia pal cálculu de l'altol el nivel meiu del mari ena ciá d'Alicanti.

## Cimeras pol continentis

Montis mas artus pol continenti:
*Monti Everest - 8.844m (Ásia)
*Monti Aconcágua - 6.962m (América)
*Monti Kilimanjaro - 5.895m (África)
*Monti Elbrus - 5.642m (Uropa)
*Maciçu Vinson - 4.892m (Antáltia)
*Monti Haya - 4.884m (Oceania)

## Atijus
*Altitud.org (en castellanu)
Assolutivu

Enas luengas ergativas-asolutivas, el **asolutivu** es el chascu gramatical gastau pa endical el suhetu enos verbus intransitivus i el ohetu diretu enos verbus transitivus. S'oponi al chascu ergativu, qu'endica el suhetu los verbus transitivus.

Pol sabulugal, nel vascu el sustantivu *mutil* ("zagal") tini cumu acaberu e asolutivu singulal *-a* pal suhetu las frasis intransitivas *mutila etorri da* ("el zagal vinu") i pal ohetu las frasis transitivas *Irakasleak mutila ikusi du* ("el profesol á viu al zagal"), ena qu'el suhetu tini el acaberu el ergativu *-ak*.

Enas luengas desta crasi, el chascu ergativu es el chascu marcau, mentris qu'el asolutivu es el nu marcau. Pol mé destu, las parabras en asolutivu audechan sel gastás p'arreprehental el lesema.
Asturleonés (crassificación)

Crasificación: Indoeuropeo > Itálico > GrupoRomance > Romance > Lenguas Romances Ítalo-Occidentales > Grupo Ítalo-Occidental - Subgrupo Occidental > Grupu Galu-Ibéricu > Grupu Iberu-Romanci > Grupu Iberu-Ociental

* **Astur-leonés** (España)
** **[[Luenga asturiana|Asturianu]]** (Astúrias)
*** **Asturianu ociental
*** **Asturianu central
*** **Asturianu oriental
** **Leonés** (Lión)
** **Cántabru/montañés** (Cantábria)
** **Mirandés** ([[Purtugal]])
** **Estremeñu''' (Estremaúra)
Atenas

**Atenas** (en griegu *Αθήνα*, en griegu antíguu *Ἀθῆναι*) es la capital de Grécia i capital tamién la província el Ática. Atenas alcibió nombreria en epoca clássica, huendu la poli referéncia coltural en tiempus de Pericli.

 
## Assitiamientu
Encluyendu los subúrbius, Atenas possei una puebración alreol los 3,3 millonis d’abitantis, quasi el térciu la puebración total de Grécia. La supipuebración destus úrtimus añus á prevocau pobremas d’urbanización, entrapaerus i contaminación el airi.

L’atual ciá acupa la naba central el Ática, arrodeá pol montis de Esti hata Suresti, ondi s’enhalla el Gorfu Salónicu. L’antígua ciá se destendia embahu l’Acrópoli, huendu el Pireu una pequeña ciá hunta porteña.

El centru la ciá lo conholma la Praça Síndagma, ondi s’alevanta el antíguu Paláciu Rial, el Palramentu Griegu i otrus eifícius púbricus de recienti hazienda.

## Atijus p'ahuera
http://www.cityofathens.gr/ Web al tentu dela ciá d'Atenas (en ingrés i griegu)
Aristóteli

**Aristótili** tuvu nacéncia en 384 a.C. en Estahira, Maceónia, i espenó el 7 e marzu e 322 a.C. en Chalicis, Euboea (Grécia). Hue un filósofu griegu. P'abonda henti que unta Platón hue unu los más emportantis filósofus del pensaeru ociental. Idin c'Aristótili escrebió arreol 150 librus filusóficus.

## Entroución

El pairi d'Aristótili, Nicómacu, hue el dotol del Rei Amintas de Maceónia. Endi los 18 hata los 37 añus vivió en Atenas cumu estuyanti e Platón.

Los tres grandis filósofus griegus d'agañu huerun Aristótili, Platón i Sócratis. Platón deprendió con Sócratis, alogu Aristótili deprendió con Platón. Estus tres cavilantis gorvierun la primel filusofía griega enos esmienzus de la Filusofía Ociental cumu la conocemus uguañoti. Aristótili hue maestru e Alehandru Manu, qu'endispúes conquistara prenaenti Orienti Meyu.

El prencipal pensaeru e **Platón** era que la conocéncia endi los sentius era siempri atorrullá i nu crara. La verdaera conocéncia puei sel consiguiu pol mé el pensaeru el Arma que reñega el mundu terrenal. Namás el arma puei tenel conocéncia de las "Hormas", la maea verdaera en la que son las cosas. El mundu terrenal es namás una cópia d'estas "Hormas" i nu es prefeta.

**Aristótili** cavilaba duna maea deferenti. Pa él que la conocéncia endi los sentius era más emportanti. Estas cavilacionis se gorvierun las ideas del Métou Centíficu sigrus endispués. La mayoría de lo c'Áristótilis escrebió que conselvamus oi entovía son notas de los sus disculsus i enseñáncias. Angunus de los sus escrius emportantis son *Física*, *Metafísica*, *Ética pa Nicómacu*, *Política*, *Al tentu el Arma*, i *Puética*.

Tamién criticó la teoría atómica. Nu s'embuchaba las teorías de Demócritu al tentu la teoría atómica.

## Lóhica
Aristótili tamién escrebió al tentu la Lóhica. La Lóhica es una crasi e pensaeru que mos premitin escrucal si una idea es verdá u farsu. Hata uguañoti, las ideas d'Aristótili de la Lóhica tuvu abonda enfruéncia arreol el mundu.

## Estória i enfruéncia del labutu d'Aristótili

La Estória del labutu d'Aristótili endi el inti en que tuvu nacéncia hata el sigru I a.C., nu se conoci mu bien. La leyenda idi que la balburda escritus d'Aristótili se la queó Teofrastu. Teofrastu azonchó las cosas de Aristótili pa protehelas de sel arrepañás u enchamborcás. Huerus atopás denuevu nel añu 70 a.C.

## Enlacis esternus
* Labutu d'Aristótili Online
Arquímedi

**Arquímedi** (287 a.C. - 212 a.C.) hue un matemáticu i enventol griegu, que tuvu nacencia en Siracusa, (Sicília). Hue el matemáticu más emportanti dagañu. Crió una horma pa calculal el númiru pi (resultau entri el perímetru duna cercunferéncia i el su diámetru cona aprosimación tan grandi cumu se quiera. Cavilaba que ná de lo que esisti es tan grandi que puea sel miiu. Prefecionó, alogu, el sistema griegu de numiración, criandu una notación menus enteosa palos númirus más grandis, porteau al sistema esponencial duguañoti.

En mecánica atribúin-se-li angunas envencionis talis cumu la ruea dentá, la polea móvil i la palanca. Velaquí una e las frasis que atribúinseli: “*dami una palanca i un puntu p'apuchal i moveré el mundu*”.

En física, nel su Tratau e los Cuelpus Frotantis, estableci las leis hundamentalis de la estática i de la idrustática. Unu e los prencípius hundamentalis e la idrustática idi talmenti asina: *“Tó cuelpu margulliu parcial u rondaenti nun fluiu esprimenta un arrempuhi vertical, derihiu endi abahoti parriba, endigual al pesu el volumen del fluiu estorriau, i aplicau nel su centru d'arrempuhi."* 
El centru d'arrempuhi es el centru e graveá del volumen que correspondi al cachu margulliu del cuelpu. En resolviendu tal pobrema mentris se bañava, Arquímedi sacó de los pieis del braseru gañitandu *Eureka! Eureka!* (lo encontré!)

Las sus úrtimas cavilacionis huerun en cata de rispondel a Hierón, rei de Siracusa, si la su corona era enverá d'oru puru.

Duranti abati tres añus, las máquinas de guerra e la su envención que hundeaban dardus de piera, iban siu las prencipalis responsabris del descuaharingui impuestu polos griegus a los ehércitus de Marcu Cláudiu Marcelu, heneral romanu que sitiaba. se idi tamién, hormi la traición, c'Arquímedi consiguió torral los navius romanus pol mé dun huegu e lentis i aspehus. Estirancólu un soldau romanu alogu la toma e Siracusa duranti la Segundera Guerra Púnica.
Autopista

Una **autopista** es una via cerculación vículus terrestris de carga i automobis; es ligera, tien gran seguráncia i premiti la cerculación dun volumin tráficu consierabri, con una sérii caraiterísticas que la deferéncian duna carretera convencional. Las primeras vias costruias con esta confeguración se hizun en Alemaña duranti los añus trenta.

## Caraiterísticas

Pa puel sel calificá comu autopista, una via cerculación debi tenel las siguientis caraiterísticas:

* Dos bandas de cerculación, una pa ca sintiu, entriseparás entri sí pol una franja ancha terrenu u pol vallas de proteción.
* A lo menus dos carrilis cerculación en ca banda.
* Arcenis lateralis en ca banda, paque un vículu puea tenelsi en chascu emelgéncia sin emparchal el tráficu.
* Curvas pocu prenunciás paque los vículus no tengan que abajal la velociá nel cerculaeru pol ellas.
* Asséncia cruzis a nivel, que se resuelvin pol mé passus superioris u inferioris.
* Entrás i salias con carrilis, separaus de los prencipalis, de desaceleración i d´aceleración paque los vículus que salin u entran ena autopista chambin la su velociá huera della.
 
* Las salias i entrás están assitiás quasi siempri nel lau derechu el sintiu la marcha, ya qu´el carril gochu es el d'alantramientu i, polo tantu, el mas ligeru.
* El acessu a los enmuebris colindantis cona autopista no se has dreitamenti dende la mesma, comu no seya que se gastin entrás i salias comu las descrebias anteriol. Enas zonas urbanas es nolmal la dessisténcia callis paralelas dispuestas a ca lau, mentás comu "vias de selviciu" u "coletoras", que premitin el acessu a los enmuebris que arrayan cona autopista sin pelturbal el tránsitu ena mesma.

## Tamién visteal

* Autovia
* Carretera
* Carçá
* Mestura asfáltica
* Pavimentu
Audrey Tautou

**Audrey Tautou** (Puy-de-Dôme, 9 de agostu de 1976) es una atrís francesa, conocia prencipalmenti por vel siu la protagonista la penicla *[[Le fabuleux destin d’Amelie Poulain]]*.

## Via
Audrey tuvu nacéncia el 9 Agostu 1976 en Beaumont, pero creció en Montluçon. Su pairi es dientista i su mairi maestra. Tien un gelmanu i dos germanas.

Dende chiquina l'enteressó el actuaeru, polo que s'enlió a hazel un cursu d'arti dramáticu ena escuela Corus Florent, bichu que entrevolava conos estuyus de Literatura Francesa.

En 1999 feguró ena la penicla *Vénus beauté* cona que hue nominá pal *Prémiu Cesa* a la mejol atrís revelacion. Al sotru añu ganó el Prix Suzanne-Bianchetti por sel l'atrís nueva mas prometeora el panorama francés.

Nel 2001 hizu el papel prencipal la penicla de Jean-Pierre Jeneut *[[Le fabuleux destin d’Amélie Poulain]]*, obra que l’ofreció nombradia nel andal internacional. Nel siguienti añu hizu un pequeñu papel ena multicurtural penicla *L’auberge espagnole* comu Martine.

Nel 2004, otra vezi en baju la direcion de Jean-Pierre Jeneut, quien llevó a la escena cinematográfica la novela de Sebastien Japrisot, Audrey protagoniza *Un long dimanche de fiançailles*. Le mereció tamien el nominaeru pal Prémiu Cesa a la mejol atrís.

Comu la su primel garnacha holivudiensi, l’artista francesa representó nel 2005 a Sophie Neveu ena penicla *The Da Vinci code* junta el estaunidensi Tom Hanks.

## Prémius
### Ganaus
* 1998. Jeunes Premiers de Canal +. Cannes de Talentos.
* 2000. Lumière de Paris i Prémiu Cesa pol Vénus beauté. Prémiu Suzanne-Bianchetti.
* 2001. Trofeu Chopard/Studio Magazine las revelacionis.
* 2002. Lumière a la mehol atrís.

### Nominaerus
* 2002. Prémiu Cesa a la mehol atrís pol *Le fabuleux destin d’aAmélie Poulain*.
* 2005. Prémiu Cesa a la mehol atrís pol *Un long dimanche de fiançailles*.

## Filmografia
* *Soins complets* (2010). 
* *Coco avant Chanel* (2008).
* *Ensemble, c’est tout* (2007).
* *Hors de prix* (2006).
* *The Da Vinci Code* (2006).
* *Les poupées russes* (2005).
* *Un long dimanche de fiançailles* (2004).
* *Nowhere to go but up* (2003).
* *Pas sur la bouche* (2003).
* *Happy end* (2002).
* *Dirty pretty things* (2002).
* *Les marins perdus* (2001).
* *L’auberge espagnole* (2001).
* *À la folie… pas du tout* (2001).
* *Dieu est grand, je suis tout petite* (2001).
* *Le fabuleux destin d’Amélie Poulain* (2001).
* *Le battement d’ailes du papillon* (2000).
* *Le libertin* (1999).
* *Voyous voyelles* (1999).
* *Épouse-moi* (1999).
* *Triste à mourir* (1999). Cortometragi.
* *Vénus beauté* (1999).
* *La vieille barrière* (1998). Cortometragi.

## Atijus
* Audrey Tautou Fansite Web en ingrés.
* Filmografia de Audrey Tautou en IMDB Web en ingrés.
Azabal

**Azabal** es una alqueria e Casal de Palomeru assitiá nel Norti d´Estremaura i al sul endrentu la comarca e Las Hurdis, ena província e Caçris. Está assitiau en unu los vallis que horman esta comarca, a orillas e riu los Ánhilis.

## Acesus

A Azabal puemus acedel pol dos entrás: siguiendu la carretera Ex-204, la primera entrá es saliendu pola desviación en Caminumoriscu direción Casal de Palomeru (Ex-269), la otra se alcuentra en Pinufranqueau, direción Azabal, (CCV-110).

Algotra oción es chegal pola carretera endi Praséncia a Casal de Palomeru i aluspués continual p´abahu.

La úrtima oción es chegandu endi Prasencia, pasandu pol La Pesga (CCV-64) direción Casal de Palomeru.

## Etimulogia

La parabra "Azabal" paci tenel origin prerromanu i está vinculá con antiguas luengas que se palraban ena península enantis de la envasión romana.

## Estória

Es una alqueria mu antigua, en cuyas enmediacionis s'alcuentran emportantis estacionis prestóricas, con grandis grabaus rupestris i esplotacionis auríferas. Curiosamenti, el apelliu Azabal está mu estendiu pol Las Hurdis, lo que denota la antigüeá el lugal.

N´un decumentu el sigru XI ya se palraba e los moraoris de las mahás d´Azabal.

## Fiestas

Fiestas patronalis de San Ramón Nonato, dia 31 d´agostu, i de San Cristobal.
Barrocu

El **Barrocu**, amás dun perió de la estória del arti, hue un movimientu cultural que estendiósi ena literatura, l'escultura, la pintura, la danza i la música endi el 1600 hata 1750 aprosimáenti. 

El estilu barrocu surhió en Roma a escomienzus del sigru XVII i d'Itália irradiósi pala mayol parti d'Uropa. Duranti muchu tiempu XVIII i XIX), el télminu barrocu tuvu un sentiu peyorativu, sinónimu e recargau, desmesurau i irracional, hata que, posteriolmenti, hue revalorizau a finis e sigru XIX pol Jacob Burckhardt i alogu endispués pol Benedetto Croce i Ugéniu D'Ors.

## Guipai tamién
* Wolfgang Amadeus Mozart
Wikipedia en aragonés

La **Biquipedia** u **Wikipedia en aragonés** es la velsión de Wikipedia en aragonés. Empençó a huncional el 21 de júliu de 2004 i ogañu tien mas de 25.000 artículus; es, pol tantu, la Wikipedia númeru 74 pol númeru d'artículus i la 4ª ena crasificación de *nº de artículus / nº palrantis*. 

## Atijus
*Biquipedia, *A enziclopedia libre*.
Botica

Una **botica** es un lugal o establecimientu dondi un boticariu ejerci la farmacia, es dizil, proporciona servíciu de salú a un pacienti ofreciénduli conseju, dispensándu-li boticas frutu desti conseju  o por receta méica, i algotrus produtus de parafarmacia cumu produtus de cosmética, alimentus especialis, produtus de igieni pressonal, ortopedia, etc. 

Una botica puei tenel un laboratoriu d´análisis clínicus u unu d´elaboración de proutus meicinalis meyanti las hórmulas mahistralis u preparaus oficinalis.

### Pessonal duna botica
La botica es el lugal dondi el boticariu esarrolla el su labutu profesional. Puei sel una botica comunitaria, abierta al púbricu u una botica ospitalaria al serviciu d´esta istitución. 

Nuna botica siempri ebi bel un boticariu, peru tamién s´alcuentra pressonal ausilial, que ayua al boticariu ena dispensación i receción de pidius.

El pessonal tiini las siguientis huncionis:
* Dilihencial i controlal los proutus.
* Faturación i enhormación en boticas.
* Dispensal fármacus i proutus de parafarmacia.
* Enhormal a los vezerus sobri la su utilización.
* Eterminal parámetrus anatómicu-fisiolóhicus sencillus i homental ábitus saludabris enus vezerus.
* Elaboral preparaus meicamentosus, dietéticus i cosméticus, bahu protocolus establecius i supervisión el facultativu.
* Realizal análisis clínicus elementalis i normalizaus, bahu la supervisión el facultativu.

La entitulariá duna botica es esclusiva pa licenciaus u dotoraus en farmacia. Pala botica ospitalaria, en España, es mestel el entítulu d´especialista.

----
Brasil

La **Repúbrica Federativa del Brasil** es el país mas grandi i mas puebrau d'América del Sul. Los sus arrayus son al norti con Venezuela, Guyana, Surinam i cona Guayana Francesa; tien costas al nordesti, esti i sulesti nel Alánticu. Al sul hazi arrayu con Uruguai; al suloesti con Argentina i Paraguai; al oesti con Bolívia i Perú i al noroesti con Colómbia. Los únicus paisis del sucontinenti sudamericanu conos que no linda son Chili i Equadol. Amás del territóriu continental, Brasil tamien tien angunas islinas e islotis nel Alánticu, veloquilos: Penedos de São Pedro e São Paulo, Fernando de Noroña i la Isla de Trindade i Martín Vaz. Ai tamien una balburda d'islinas i coralis llamá Atol das Rocas.

## Estória

Hue hallau pol un naviganti portugués llamau Pedro Álvares Cabral, esperriandu el su territóriu colonial de Portugal pol Tratau de Tordesillas, en estrúciu d'España. Nel sigru XIX (1822) s'endependizó. La su estória está prena d'intis de pas i tamien de runchas, tantu entelnas cumu estelnas.

## Geografia

Alcontramus nel su enteriol una gran parti de la serva amazónica i el cursu el riu mas caudalosu el mundu, el Amazonas. La capital es Brasilia, assitiá nel puntu mas central del país.

Brasil tien 36 ciais con mas de 500.000 abitantis i 30 regionis metropolitanas, 20 las cualas tienin mas de 1.000.000 d'abitantis. Las ciais mas puebrás son São Paulo, Rio de Janeiro, Salvador, Brasilia, Fortaleza, Belo Horizonte i Curitiba.

La su geografia es variá, con paisajis árius, montañosus, de praníci tropical, sutropical, con climi variandu entri secu (nordesti) i lluviosu (tropical ecuatorial), i el friascu nel sul.

## Cultura

Brasil es el únicu pais d'América que tien cumu luenga oficial el portugués.

El su puebru es el risurtau la mestura deferentis etnias i culturas, con enfruéncias tantu de los ameríndius, moraoris originalis del continenti, cumu de los uropeus envasoris i imigrantis, i colnos africanus que huerun traius cumu escravus. Amás destus tamien tinin que vel los puebrus asiáticus, peru menus emportantis.

* Uropeus 55,6% 
* Mestizus 35,1% 
* Negrus 7,3%
* Asiáticus 2,0%

## Economia

La economia de Brasil es mu divelsificá: agricurtura, endústria minera, endústria testil, endústria automobilística, endústria petruquímica i e trashormación, endústria elétrica i, ogañu tamien, el turismu i el mercau de servícius.

## Atijus
Belsana

**Belsana** hue una emportanti rivista d'internet. Hue la primel pubricación eicá solu a las palras d'Estremaura, i estaba escrebia práticamenti ena su totaliá en artuestremeñu, tantu las notícias cumu los artículus centíficus.

Hue hundá en 2001 pol Nicolás Valle Morea, i se trataba duna rivista cuatrimestral. S'eitarun 7 númirus hata la su desapaición, nel añu 2003. La emportáncia e Belsana, a parti e la su contribución al estuyu dialetulóhicu, hue que hizu posibri qu'espertus i usuárius el estremeñu s'uñisin, que hata esi momentu esarrollaban las sus ativiais de horma endependienti. 

Desisti tamién un alcuerdu total en afirmal que hue el causanti e la renacéncia la concéncia luengüística d'Estremaura.

## Atijus estelnus
### Eicionis de la rivista
* Númeru 1, Abril 2001* Númeru 2, Húliu 2001
* Númeru 3, Diciembri 2001
* Númeru 4, Abril 2002
* Númeru 5, Setiembri 2002
* Númeru 6, Noviembri 2002
*
Cabrejas del Pinar

**Cabrejas del Pinar** es un monicípiu assitiau ena província e Sória, en Castilla i Lión, España. Tini 423 abitantis nun ária e 124,14 qm² i una densiá e puebración de 3,48 ab./qm².

## Referencias
Caja de Badajoz

**Caja de Badajoz** es el nombri comercial de "Monte de Piedad y Caja General de Ahorros de Badajoz". La entiá estremeña tieni el su domiciliu social ena ciá e Badahó (España).

## Oficinas

El su territoriu d'atuación es Estremaura, especialmenti ena província e Badahó, ya qu'ena província e Caçris tieni la competencia e Caja de Extremadura. Amás, tieni sucursalis enas províncias de:
*Alicanti
*Asturias (Ovieu)
*Barcelona (Barcelona, Cornellá, Hospitalet, Sant Boi i Santa Coloma)
*Burgus
*Cádis (Herés de la Frontera)
*Cantabria (Santander)
*Castellón
*Ciá Rial
*Córduba (4 urbanas)
*Coruña
*Güerva
*Lión (Lión i Ponferrá)
*La Rioha (Logroñu)
*Madrí (Madrí, Alcobendas, Alcorcón, Fuenlabrada, Getafe, Leganés, Móstoles, Pinto i Las Rozas)
*Murcia
*Palencia
*Salamanca (Salamanca 4 urbanas, Béhal, Ciá Rodrigu, Guihuelu i Santa Marta e Tormis)
*Sevilla (Sevilla 6 urbanas, Alcalá e Guadaira i Dos Ermanas)
*Toleu (Toleu i Talavera la Reina)
*Valéncia (3 urbanas)
*Valladolís
*Zaragoça

Las prósimas aperturas en España sedrán en Hihón, Málaga, Sevilla (urbana 7), Vigu i Zamora.

La presencia entelnacional de "Caja de Badajoz" atualmenti son 2 oficinas en Purtugal (una en Lisboa i otra en Oportu]]. En brevi abrirá la tercel en Évora. Nesti pais se prevei chegal a las 20 sucursalis a meyu praçu.

En brevi encetará la costrución de la su nueva sei social en Badahó, diseñá pol el Estuyu Lamela cola colabutación de Hook. 

## Atihus

*Caja de Badajoz
*Proyeutu la nueva sei social de Caja de Badajoz
Caja de Extremadura

La **Caja de Ahorros y Monte de Piedad de Extremadura**, comercialmenti conocia cumu **Caja de Extremadura**, es la entiá financiera mas emportanti e la Comuniá Autónuma d´Estremaura (España).

Tuvu la su nacéncia el 19 e húliu e 1990 cumu resurtau e la fusión de la Caja de Ahorros de Cáceres (hundá en 1906) i la Caja de Ahorros de Plasencia (hundá en 1911).

La su espansión comercial le ha llevau a abril oficinas en gran parti el territoriu nacional, i es tantu pol númeru d´empreaus cumu pol volumin comercial, una e las estitucionis mas huertis de la comuniá estremeña.

A 31 e diciembri e 2006 el su volumin d´ativus era e 5.682,332 millonis d´urus, lo que a izia fecha la asiahaban cumu la entiá financiera númeru 35 d´España.

## Oficinas

El númeru d´oficinas de Caja de Extremadura es mayol ena província e Caçris qu´ena e Badahó, ya que nesta úrtima s´enfrontila a la dura competencia que le suponi, entri algotras, Caja de Badajoz, entiá cola qu´en varias ocasionis s´á especulau con hazel una fusión.

Caja de Extremadura tiini caherus i/u oficinas enas províncias de:

* Badahó
* Barcelona
* Caçris
* Córduba
* Madrí
* Salamanca
* Sevilla
* Toleu

## Referéncias
 

## Atihus esternus
Puertal Financieru
Campo de Gómara

**Campo de Gómara** es una comarca e la província e Sória, en Castilla i Lión, España.

## Monicipius

Ágreda; Alconaba; Aldealafuente; Aldealpozo; Aldealseñor; Aldehuela de Periáñez; Aliud; Almajano; Almaluez; Almazul; Almenar de Soria; Arancón; Beratón; Bliecos; Borobia; Buberos; Buitrago; Cabrejas del Campo; Candilichera; Cañamac; Carabantes; Cihuela; Ciria; Cirujales del Río; Cueva de Ágreda; Dévanos; Deza; Fuentecantos; Fuentelmonge; Fuentelsaz de Soria; Gómara; Hinojosa del Campo; La Losilla; Los Villares de Soria; Matalebreras; Monteagudo de las Vicarías; Narros; Noviercas; Ólvega; Pinilla del Campo; Portillo de Soria; Pozalmuro; Quiñonería; Renieblas; Reznos; Santa María de Huerta; Serón de Nágima; Tajahuerce; Tejado; Torlengua; Torrubia de Soria; Villar del Campo; Villaseca de Arciel; Vozmediano

## Referencias
Canon Inc.

**Canon Inc.** es una compañia japonesa especializá en proutus óticus i e catura i reproución d'imagis, estu inclui cámaras, afotucopiaoras e imprentaoras. Tien la su sé en Tóquiu.

La compañia hue hundá en 1933 pol Goro Yoshida i el su cuñau Saburo Uchida con el nombri *Precision Optical Instruments Laboratory*.
La finaliá original la compañia hue la envestigación pa mejoral el esarrollu i la caliá las cámaras.
En juñu 1934 prouhun la su primel cámara, la *Kwanon*, hucheá assina en onol a Kuan Yin, la diosa buista la misericordia. El añu siguienti la compañia cambeó el su nombri por el de *Canon* con el fin de muestral una imagin mas muelna.

Enque Canon tien un gran prestigiu nel mercau cámaras i d'imprentaoras, la mayol parti el réitu provien la devisión de proutus d'oficina, especialmenti las copiaoras analógicas i degitalis, i la su líniaproutus murtihunción.
Canon tamien á entrau nel mercau las pantallas degitalis junta Toshiba, esarrollandu i fabricandu televisionis pranas basás en SED, una nueva tenulogia pa pantallas. Canon á anunciau tamien la su entención d'entral nel mercau proyetoris pa telivisión.

### Atijus esternus
* Canon España
* Canonistas.com: Comuniá d´usuárius
* Canon official site (ingrés)
* Learn about Canon Technologies (ingrés)
* Canon's Online Camera Museum (ingrés)
Capital

El términu **capital** (del latín *caput*, "cabeça") senifica:

* En derechu i finanças, el 'capital' es una cantiá e dineru que se presta u s'emponi, de la cual se destingui el enterés cobrau pol préstamu;
* En economia, el 'capital' es unu los fatoris la proución, huntu con el labutu i la tierra;
* En pulítica i alministración, la '''capital''' es la sé los órganus de gobielnu duna entiá pulítica; pol estensión, se palra a vezis de la *capital* d'otra crasi d'eventus u organismus.
* En sociulohia, la noción económica el capital cumu patrimoñu se gasta mas u menus fegurativamenti pa palral de capital social, capital curtural u capital simbólicu.
* En cuentabiliá, la cuenta e capital arrecohi la obligación que la impresa mantieni colos sus dueñus, sócius u acionistas, polas aportacionis qu'estus án realiçau u s'án comprometiu a realiçal a la mesma. Esta cantiá es fiha i ebi sel escreturá nel chascu e socieais, mentris qu'es de naturaleça variabri nel chascu d'impresas endividualis. La Cuenta e Capital horma parti, polo tantu, del Pasivu Nu Desihibri.

Amás:
* "El Capital": (en alemán *Das Kapital*) es un famosu libru e Karl Marx, que contieni l'esposición mas detallada e la toria económica marxista;
* La "pena capital" es la pena e muerti;
* Los pecaus capitalis ena relihión católica, son los sieti vícius del espíritu sobri los cualis los restantis pecaus se sostriban.
Burgus

**Burgus** (*Burgos* oficialmente i en castellanu) es una ciá española, capital dela provincia del mesmu nombri, assitiá al noresti dela comunidá autónoma de Castilla i León. 

Tien nel su escúu los entítulus de *Caput Castellae* (Cabeça de Castilla), *Camera regia* (Cámara rial), *Prima voce et fide* (Primera en palral i en tenel lei). La su bandera tien dos bandas orizontalis del mesmu anchón, la superiol roxa i la inferiol parda, con el escúu dela ciá centrau ena bandera. Essesti tamién el *Inu a Burgus*. D'origin meyeval, destaca pol su conjuntu monumental, entri el que destaca la Catreal de Santa María, esponenti dela arquitetura gótica i anombrá Patrimoñu dela Umanidá pola UNESCO en 1984; el Monesteriu de Santa María la Real de las Huelgas i la Cartuja de Miraflores.

En Burgus s'alcuentra:
* la sé del Tribunal Superiol de Justicia de Castilla i León.
* la sé del Estitutu dela lengua de Castilla i León (assitiá nel Palaciu dela Isla).

## Geografía umana

### Organiçación territorial
*Burgus, qu'encrui lugaris, puebrus o edificius (monastérius/espitalis/granjas) con ciertu desarrollu, peru anteriolmenti desapartaus, cumu "Las Huelgas", "Hospital del Rey", "Villargámar" i "Gamonal de Riopico".

Algotrus núcleus de puebración del monicípiu:
*Castañares
*Cortes
*Cótar
*Villafría de Burgos
*Villagonzalo Arenas
*Villalonquéjar
*Villatoro
*Villayuda u La Ventilla
*Villímar

### Demografia
1987: 158.331 ab.

1991: 163.507 ab.

1995: 166.251 ab.

1999: 161.984 ab.

2003: 167.962 ab.

2006: 173.676 ab.

## Referencias


## Atijus p'ahuera

***Olganismus**

**Ayuntamientu de Burgus
**Cámara e Comérciu i Endústria e Burgus
**Patronatu de turismu de Burgus
**Nuversidá de Burgus (UBU)

***Impresas**

**Puertal de Burgus

***Meius de comunicación localis**

**Notícias de Burgus
**Diario de Burgos
**Radio Arlanzón
**activaBurgos
**El Correo de Burgos
**Gente en Burgos
**Canal 4 Burgos

***Información**

**Arbus ehempraris en Burgus
**Afotus antiguas de Burgus
**Estau e los Embalsis de Burgus
**Santoral: San Lesmes Abad
**Burgus en Google Maps

***ONGs**

**Aspanias Burgos
Cardiff

**Cardiff** (Caerdydd) es la capital i ciá mas emportanti de Galis. S'alcuentra assitiá en South Glamorgan, ena baía e Bristol, al suroesti e Galis, i cerca e Ingraterra.

## Estoria

Duranti el sigru XIX se espandió abondu gracias a la endustria minera i al tráficu los sus puertus. Cardiff hue hortificau polos romanus duranti la ocupacion de las Islas Británicas. Duranti la revolución endustrial, la mayol parti el carbón esporteau el mundu salió endi el puertu e Cardiff. En el 28 de otubri e 1905, Cardiff logra el Estatutu e Ciá pol parti e Eduardo VII, i el 20 de diciembri e 1955 pasa a sel capital de Galis.

## Sitación geográfica

* Latitú: 51º 30' Norti
* Lonhitú: 003º 12' Oesti

## Eificius i lugaris d'enterés
   
* Millenium Stadium. Se trata el campu e fúbu cubiertu mas grandi el Reinu Uñiu. Hue costruiu en 1999 i en él tamién se cerebran partius de rugby i conciertus.

* El Castillu e Cardiff. Hue costruiu en 1091 i rehormau duranti la época vitoriana.

* Millenium Centre. Es un comprehu e danza i artis dramáticas assitiau ena baía e Cardiff que hue inaugurau en noviembri e 2004.

* Museu i Galería Nacional de Cardiff. Terminau e costruil en 1927, tiini numerosas obras empresionistas, cumu "El Besu e Auguste Rodin", creau en bronci, u "La Parisienne", de Pierre-Auguste Renoir.

* Bute Park. Parqui que se estiendi endi el Castillu al norti e Cardiff, cruciendu el centru urbanu, siguiendu el cursu el riu Taff.

* La catedral de Llandaff, el sigru XIII.

* City Hall. Asín se huchea en ingrés al ayuntamientu.

## Referencias


## Atijus p'ahuera
*Cardiff Council site(en ingrés)
*Citypedia Cardiff(en ingrés)
Carlus el Grandi

**Calru Manu** u **Carlus el Grandi** (francés: **Charlemagne**) (742 u 747 - 28 d'Eneru, 814) hue el rei de los francus qu'encetó el Sacru Empériu Romanu.

## Vía
Los francus, unu e los pueblus Hermánicus c'iban emigrau arreol el riu Rhin nel Empériu Romanu. Conquistun, arreol añu 700, la Gália i parti e la Hermánia al esti el Rhin. Tamién efendierun al Papau i la fe Católica Romana. Deque el su rei Pippin el Brevi espenó, los sus ihus, Carlus el Grandi i Carloman huerun hucheaus pa compaltil el réinu. Lo suzalachun en dos partis: una metá pa Carlus el Grandi i l'algotra pa Carloman. Carloman espereció el 4 e Diciembri el 771, ehandu a Carlus cumu el derihenti e tól Réinu Francu.

Hue rei de los francus endi el 786 i rei de los lombardus endi el 774. Hue coronau emperaol Emperaol Augustu en Roma ena Naviá del añu 800 pol Papa Lion III, encetandu el Sacru Empériu Romanu, c'asperaba que huera un segunderu Empériu Romanu. Aluspués abondas guerras, esperrió el su empériu pol gran parti d'Uropa Ociental.

Carlus runchó en guerras tol tiempu que hue rei. Es conociu pol gastal de la su espá, “Joyeuse”, en cá unu e los trenta añus de guerra i las 18 batallas enas que runchó. Tamién pú conquistal a los sahonis, argu qu'el emperaol romanu Augustu nu pú 800 añus enantis. Consiguió gorvel a los sahonis pal cristianismu. Mesmaenti cuaharingó abondus coléhius paque la su henti puyera deprendel.

Carlus el Grandi espereció nel 814, ehandu el su réinu pal su ihu únicu, Luis el Piaosu.
Carretera

Una **carretera** es una via e domeñu i usu púbricu, proyetá i costruia hundamentalmenti pala circulación de veículus autumóvilis. 

Una e las grandis impulsoras de la volución vial hue la cevilización romana, ehandu hata oi (i entovía en güenas condicionis) una gran redi e carreteras.

## Vel tamién

* Autupista
* Autuvia
* Carçá
* Domiñu púbricu viariu
* Mestura asfáltica
* Pavimentu

## Atihus

* Mapa e carreteras d´España.
Carretera de hielu

Las **carreteras hielu**, al igual que las carreteras convencionalis, son infrastruturas destinás a la comunicación i trasporti terrestri, peru pol vezi de sel d'asfaltu, grava, holmigón u algotru material, son de hielu i nievi.

La huerça destas carreteras s'alcuentran pal norti Canadá i namás se puei aceel a ellas enas epocas mas frias el añu. Se costruin sobri lagus, u sobri la mari, sirviendu pa conetal islas chiquininas i minas assitiás nel oceanu. Quandu las temperaturas son inferioris a -50ºC, los lagus i parti la mari se quean enconhelaus, i la nievi caia holma una supifícii que comunica estus puntus. Antañu se gastaban trineus tiraus pol perrus, mas tardi pol bulldozers con una pala quitanievis i agañu s'apreparan las carreteras con máquinas quitanievis especialmenti apreparás pa que puea cerculal cualisquiá carrucha convencional. La prencipal motivación pa gastal estas perigrosas vias de comunicacion es pa reucil los costis d'envial i alcibil conduchu a estas islas.

Las carreteras de hielu nesezitan dun cudiau especial, huendu mestel tratalas pa que sea possibri el cerculaeru los vículus. Amás, el cerculaeru sobri ellas es especialmenti compricau i es hechu pol professionalis especializaus, ya que platicamenti no se puei fresnal duranti tol trayeutu, ni superal detelminaus parametrus. Es mestel analizal continuamenti el hielu pa detelminal quál es la capaciá carga, supiendu estu, se podrá sabel el pesu máisimu, la velociá máisima i el longol ménimu que la infrestrutura ebi tenel pa suportal el tráficu.

La carretera hielu mas larga tiin un longol de 568 qm i va dendi Tibbit hata Contwoyto; el 85% el recorriu se hazi sobri lagus helaus.

## Atihus

* Reportahi en Nevasport 
* diavik (en ingrés)
* thedieselgypsy (en ingrés)
* nunalogistics (en ingrés)
* rtl (en ingrés)
* Government of NWT-Ice Roads/Bridges (en inglés)
* Government of NWT Highway Condition Reports (en ingrés)
Carçá romana

La **carçá romana** era el modelu de caminu gastau por Roma pala vertebración del su Imperiu. La redi viaria hue gastá pol ejércitu ena conquista e territorius i gracias a ella se puían mual grandis efetivus de una horma lihera. Nel aspetu económicu huegó un papel hundamental ebiu a que el trasporti e mercancias se hadia en menus tiempu. Las carzás tamién permitierus difundil de mehol horma la nueva curtura i estendel pol tó el imperiu la romanidación. El *Itinerariu d’Antoninu* el sigru III, es la huenti escrebia que mayol enhormación mos da sobri la redi viaria romana.

El procesu e costrución de una carçá consistía en varias fasis deferenciás, que proporcionaba a estus caminus una gran durabiliá que, en angunus chascus, á permitiu que cheguin a los muestrus dias:
# Enantis de costruil, se allanaba el firmi. 
# En primel lugal, se delimitaba el anchón de la carzá meyanti dos zanjas paralelas.
# Alogu se estraía la tierra entri estas zanjas hata una prohundiá e un metru i meyu.
# Nel hondu la zanja resultanti, se introducia piedra en brutu (*statumen*).
# Sobri esti statumen se asiahaba un rellenu d´arena u grava (*rudus*).
# Finalmenti, se revestia la superfici e la carzá con piedra triturá (*nucleus*) i se cubria con losas de piedra assitiás de holma regulal (*suma cresta*).

Sigún huera la emportancia dela carçá, el anchón era mayol u menol (entri 1,5 y 8m). La redi prencipal tinia mas de . Pa delimital el longol, se asiahaban a intervalus regularis unus señalidaoris de piedra hucheaus miliarius.

Las ciáis tamién se alcuentraban cruciás pol carçás, con aceras lateralis elevás una mihina. Estas callis tinian unus bloquis de piedra separaus regularmenti entri sí que permitían crucial d´una acera a otra en dias de lluvia, i nu ehaban que los veículus alcanzaran velociáis peligrosas. Pol esta radón, pa puel pasal entri las piedras, el anchón entri las rueas de los carrus era siempri la mesma.
Casarejos

**Casarejos** es un monicípiu assitiau  ena província e Sória, en Castilla i Lión, España. Tini 244 abitantis nun ária e 28,08 qm² i una densiá e puebración de 8,69 ab./qm².

## Referencias
Caçris

**Caçris** o **Cáceris** (**Cáciris** en fala de Xálima, **Cáceres** en castellanu) es una ciá assitiá al oesti la Península Ibérica, capital de la província omónima i mayol ciá d'ella. Es la segundera ciá en puebración d'Estremaúra i una las cuatru mas emportantis.
Ena ciá vivin el 21,58% la puebración total de la província, i las temperaturas meyas en iviernu no son mayoris de 10º, llegandu a unas ménimas de -5º, con emportantis helás. En estíu la temperatura meya son de 35º de máissima i ménimas de 20º. Las llúvias son abundantis enus mesis de Outubri, Noviembri, Diziembri, Jeneru, Hebreru, Marçu, Abril i Mayu, peru mu entermitentis.

La su superfici es de 1.768 km², huendu el mayol términu municipal d'España.

A 3 km pal SE s'alcuentra el antigu municipiu d'Aldea Moret, ogañu barriá el mesmu nombri integrá endrentu la ciá, alreol el cual puein vél-se dos yacimientus arqueológicus romanus: "Cuartu Robli" i "El Hunquillu".

La Vía la Prata passa por sul de la ciá (un tramu descurri nu lejus el "Centru d´Istrución i Movilidación" (CIMOV) *Santa Ana* en direción sul; ai un tramu escavau ena cercana puebración de Valdesalol, ondi la carçá cruza una puenti romana.

A 40 km pal sul, cerca el límiti las dos províncias, está el barriu mas alejau la capital, Rincón de Ballesterus, encorporau en 1952 a la ciá Caçris.

## Demografia
Caçris cuenta a 1 jeneru de 2007 (huenti: Ayuntamientu Caçris), con una puebración de 91.606 abitantis.

Por distritus:

* Centru: 27.761 abitantis.
* Oesti (nuevu): 14.618 abitantis.
* Sul: 13.630 abitantis.
* Mehostilla: 7.966 abitantis.
* Aldea Moret: 6.653 abitantis
* Cascu antigu: 6.538 abitantis.
* Oesti: 4.719 abitantis.
* Norti: 4.344 abitantis.
* Esti: 1.135 abitantis.
* Otras zonas: 1.949 abitantis.
* Pedanias: 765 abitantis.
* Restu: 1.528 abitantis.

Total: 91.606

## Estória

Caçris hue enfundá polos romanus con el nombri *[[Castra Caecilia]]* nun prencipiu, i aluspués se la huchearie *[[Norba Caesarina]]*. Probablementi sobri otrus assitamientus anterioris, ya que ena zona dessistin numerosus restus prestóricus.

## Economia

La ciá Caçris es una ciá albondu almenistrativa, puestu que en ella se hestionan casi tolos assuntus de la província a la que da nombri. Basa la su economia nel setol servícius prencipalmenti, mentris qu'el setol secundáriu nu es mu emportanti nesta ciá.

## Conjuntu monumental

Dendi el añu 1986 es Ciá Patrimoñu dela Umanidá, pola su estraordinaria conservancia del su cascu estóricu, huendu ogañu el quartu conjuntu monumental de toa Uropa.

## Referencias

## Atijus p'ahuera
Charles Darwin

**Charles Robert Darwin** (12 hebreru de 1809 — 19 abril de 1882) hue un naturalista ingrés. Es mas famosu pola su prepuesta de la teoría la volucion por selecion natural. Esta teoría izi que tolas crassis d'organismus vivus ahorran ende un acestru común. Izi que la horma ena qu'essus balaguerus d'organismus muarun hue por selecion natural de la su horma física, unus s'adotun mejol que algotrus i prevalecin. Tamien izi que angunus organismus s'adatan mejol por mé las mutacionis (muacionis enos genis). Por mé que angunas deferéncias puein hazel a un organismu tenel mas déssitu, tendrá mas oportuniais pa sobrivivil i passará los sus genis a las huturas generacionis. Cualisquiel deferéncia que hiziera qu'el organismu tuvie-se menus posibiliais de sobrivivil, sedrá mas enteosu que trasmita la mutación i espenará aína.

Caviló la su teoría por primel vezi en 1838. Pa los estoriaoris, no palró al tentu la su teoría porque estaba acagazau de que la henti no la peta-se, ya que la su teoría estaba a la escontra dangunas custionis religiosas. Assín que no lo espubricó nun libru hata 2008, deque ascuchó que algotru centíficu, Alfred Wallace, tuvu las mesmas ideas. Hucheó al su libru *Al tentu el origin de las especiis por mé la Selecion Natural, o La preservacion de las raças favorecías ena runcha pola via*. Tamien se huchea *Los orígin de las especiis*.
Motacilla alba

La **chirivia** [ʧiɾiˈβia] (*Motacilla alba*) es un pajarinu chiquininu del ordin los Passeriformis ena família los Motacillidae. Mii entre 16 i 19 cm de longol i se caraiteriza pola su contina movicion la cola.

## Pelitasqui
La sus prumas son grisácias pola parti cimera, negras nel papu i brancas ena parti bajera. La cara es branca i el piquinu dreitu, chicu i finu. 

## Abitaeru, portamientu i alimentacion
Esta espéci vivi en muchas partis d’Uropa, Ásia i norti d’África, puyendu premanecel en estus lugaris o migral p’África. Vivi en bamburrialis i sítius úmius i s’alimentan de bichinus qu’apesca nel vuelu o presiguiendu a frol de tierra.

Costrui los sus ñius en pequeñus recuéncanus i hiendas las parelis, escomençandu nel mes d’Abril la ñiá.

## Subespéciis
Eno tocanti a las subespéciis, es duosu el su catálogu i essisti pocu envestigaeru sobri la genética.

## Nombris popularis
Los nombris que recebi esta avi en estremeñu procein del árabi *al-karawíyya*. Los prencipalis son *chirivín*, *chirivita*, *chichirivia*, *churuvia*, *chuchuruvia* i *algoyoria*.

## Afotus

Image:Poetsende man en jong witte kwikstaart-4962012.webm|thumb|Motacilla alba
Image:Motacilla alba alba.JPG|*Motacilla alba alba*
Image:Pied Wagtail rear view 700.jpg|*M. a. yarrellii*
Image:White-Wagtail.jpg|*M. alba*
Image:Passer_chick01.jpg|Pollinu nuevu chirivia
Cuculus canorus canorus MHNT.ZOO.2010.11.150.39.jpg |*Cuculus canorus canorus* + *Motacilla alba* 


## Atijus

* The internet Bird Collecction: Vídius, afotus i sonis de ''Motacilla alba''
Chanus de Caçris

Los **Chanus de Caçris** es una comarca i espáciu natural assitiau n'Estremaúra (España).

Se crasifica cumu *Zona d'Especial Proteción palas Avis* (ZEPA) en 1989. En 1998 s'encrui endrentu la Redi d'Espácius Naturalis Protehius cola fegura de Zona d'Especial Conservación.

## Contestu geográficu
Los Chanus de Caçris son una estensa ária de chanuras con suavis pendientis que comprendi dendi Broças hata Truhillu, asentás sobri la penichanura caçriña i que quean enmarcás polas holmacionis montañosas de la Sierra de San Pedru, afechi natural de Los Chanus. 

## Arrayus
Al norti, los rius Tahu i Almonti se enterponin anti las estribacionis las sierras que nacin en Greus i Villuercas, dandu pasu a terrenus mas chanus. Sierra de Huentis es la prencipal holmación montañosa endrentu la chanura. Nel centru los Chanus s'alcuentra el Embalsi de Guadiloba, cola su curiosa holma e dragón.

El espáciu protehiu encrui las mehoris zonas palas avis, queandu en gran parti arrayau polas riveras el riu Tamuha i de riu Almonti.

La superfici la Zona d'Especial Conservación encrui argu más de 70.000 etárias pretenecientis a los términus monicipalis de Caçris, Sierra e Huentis, Torriorgás, Torriquemá, Torrimocha i Aldea el Canu.

## Monicípius

* Alcuescal 
* Aldea el Canu
* Arroyu la Lús
* Caçris
* Cañaveral
* Casal de Caçris
* Garrovillas 
* Malpartia e Caçris 
* Mirabel 
* Montánchis 
* Sierra e Huentis
* Torri de Santa Maria 
* Torrimocha
* Torriorgás
* Torriquemá

## Referencias
Ciconiidae

Las **cibueñas** son una familia d'avis de pescuezu lalgu, zancúas y acuáticas qu'habitan enas regionis más calias del mundu. La su dieta consisti en ranas, pecis y avis chiqueninas u mamíferus.

En Uropa, esta gran avi migratoria es una aspeci mu quería que, a menú, jaði el su ñíu enos tejáus, chimeneas y campanarius de las ilesias.

S'alimenta enos campus y lugaris abbiertus, ondi hay humiá y abondu vía animal. Pa la atoñá, las cibueñas uropeas vuelan en bandás en dirección al sul, jaðia África, y pa la primavera audechan golvel al ñíu qu'ejarun seis mesis antis. Es habitual qu'usin el mesmu ñíu duranti muchus añus. Las cibueñas jaðin un característicu son rítmicu chiscandu de jolma repetía con el picu, "jiðiendu el gaspachu", cumu se iði populalmenti.
## Observación
La mejol época pa guipal el vuelu las cibueñas esmienza ena primera quincena hebreru y llega jata finalis del vranu, intri en qu'esmienzan a pranifical la nueva migración.
Pa ellu, s'arrejuntan enas plaeras, dende ondi s'alevantan en círculus ca ve más artus, anque, pola nochi, güervin a los sus ñíus. Conos primerus síntumas del hibielnu, sin embalgu, se van definitivaenti en bandás fácilis de vel duranti el día, a gran artura, anque sin mantenel ordin detelminá nenguna.

Ena actualiá estas avis están cambiandu los sus hábitus migratorius queándossi ena zona nidificación. Pol ejempru en Léria y las sus comalcas habitan colonias d'estas avis llegandu a nidifical en antenas, grúas y eificius varius. Juéndussi duranti el día jaðia las zonas humias, enas qu'atopan el su alimentu y gorviendu pal orijoscu en grupus jata la su posición noctulna. Enos anicius de primavera (finalis d'hibielnu) anician el corteju previu chiscandu con el picu y jiðiendu la danza caraiterística (torciendu el pescuezu d'abaju jata la dirección de cola).

## Atijus estelnus
* Vidios de cibueñas en Internet Bird Collection
Botánica

La **Botánica**, (el griegu *βοτάνη* = yerba) u Fitulohia (el griegu *φυτόν* = pranta i *λόγος* = tratau), es la cencia que trata el estuyu los vehetalis. El concetu e vehetal, qu'estaba craru en tiempus d'Aristótili, a queau desfaratau pol el ahilaeru el conocimientu, llegándusi a definil cumu tó aquellu qu'es ohetu d'estuyu la Botánica. Ena prática, los botánicus estuyan las prantas, las aovas i los cugumelus. Nel campu la Botánica, ai que deferencial entri la Botánica pura, cuyu ohetu es amplial la conocencia sobri la Naturaleza, i la Botánica apricá, cuyus huchaerus están al serviciu la tenulohia agraria, frorestal, farmacéutica, etc.

La Botánica cubri un cumpriu rangu e caltinius, qu'incluyin aspetus específicus própius los vehetalis; de las desciplinas biolóhicas que s'ocupan la composición química (fituquímica); la organización celulal (citoluhia vehetal) i tisulal (istoluhia vehetal); el metabolismu i el huncionamientu orgánicu (fisiolohia vehetal), el crecimientu i el esarrollu; de la morfolohia (fitugrafia); de la reprodución; de la eréncia (henética vehetal); de las malotias (fitupatulohia); de las adatacionis al ambienti (eculohia), de la distribución heográfica (fituheografia u heubotánica); de los fósilis (paleubotánica) i de la volución.
Ciá

Una **ciá** es una entiá urbana con arta densiá e puebración ena que destacan hundamentalmenti l'endústria i los servícius.

## Concetu
La Conferéncia uropea d'Estaística e Praga arrepara cumu ciá una balburda e más de 2000 abitantis siempri que la pobración eicá a la Agricurtura nu ecea el 25% sobri el total. A partil de 10&nbsp;000 abitantis, tolas balburdas se consieran ciais, siempri qu'estas s'atopin apeñuhás, heneralmenti en eificacionis coletivas i en artura, se deiquin hundamentalmenti a ativiais de los setoris secundáriu i treciáriu (endústria, comélciu i servícius). Tamién s'ebi tenel en cuenta la densiá de pobración del idiu pais u ciá.

El concetu políticu e ciá es apricau a balburdas urbanas con entiá de capitaliá i mayol emportáncia ena región i c'asumi lo pueris del estau u nación. Sedrá la *ciá capitalina*, peru pol estensión s'aprica el hucheu a cualisquiel entiá alministrativa con anguna autonomia a nivel de municípiu, en huendu los demás hucheus, cumu puebru, henéricas i otativas.

Asínque es una definición almenistrativa el estau políticu, región geográfica u Comuniá Autónuma, que tiini una ciá central i puebrus (u ciáis menoris). La geografia urbana i la sociologia urbana estuyan dambus los dos aspetus endi el puntu e via de la heugrafia umana i la sociología cola ecologia umana.

## Estória

Ena Roma de patrás se hucheaba ciá *(cívitas)* a la zona abitá pol ciaanus *(cívis)*, los cualis eran aquellus que tinian derechus ciaanus, endependientienti e la su ativiá (huera l'endústria, l'agricurtura u los servícius).

Ena España meyeval i ena Renacéncia, una ciá era la puebración que nu tinia siñu i era regía diretamenti pol rei. Tinia el previlégiu d'indirgal procuraoris palas cortis pa negocial las tasas que le puyeran sel impuestas, a truecu e huerus. Esi hucheu de ciá era endependienti el tamañu, asina, Mairil, capital d'España endi 1561, nu era ciá sinu villa, estatus que conselva entovia.

El *Izionariu l'Acaémia Francesa* *(Dictionnaire de l'Académie française)* endi l'eición de 1964 hata la e 1835 definió a la ciá cumu “la corrobla d'abondas casinas enjaretás en callis i afechás endrentu un recintu común c'audecha sel de murus i hosus”. 
El *Izionáriu de la Luenga Española* (de la RAE) defini a la ciá cumu "balburda e eifícius i callis, rejius pun ayuntamientu, cuya pobración densa i numirosa se deica polo común a ativiais nu agrícolas."

## Bibliografía
*Thierry Dutour: *La ciá meyeval: oríhenis i triunfu e l'Uropa urbana*. Güenus Airis: Paidós, 2005. ISBN 950-12-5043-1.

## atijus